การทางพิเศษแห่งประเทศไทย ลดค่าผ่านทางพิเศษร้อยละ 5 สำหรับผู้ใช้บัตร Easy Pass ทุกด่าน เป็นระยะเวลา 30 วัน
การทางพิเศษแห่งประเทศไทย ลดค่าผ่านทางพิเศษร้อยละ 5 สำหรับผู้ใช้บัตร Easy Pass ทุกด่าน เป็นระยะเวลา 30 วัน นายสุชาติ ชลศักดิ์พิพัฒน์ ผู้ว่าการ การทางพิเศษแห่งประเทศไทย หรือ กทพ. เปิดเผยถึงมาตรการช่วยลดภาระค่าครองชีพให้แก่ประชาชน ในส่วนของ กทพ. ว่า กทพ. ได้ประกาศให้ส่วนลดค่าผ่านทางพิเศษสำหรับผู้ใช้บัตร Easy Pass ร้อยละ 5 ทุกสายทางพิเศษจำนวน 122 ด่าน ตลอด 24 ชั่วโมง เป็นระยะเวลา 30 วัน เริ่มตั้งแต่วันที่ 4 มกราคมนี้ เวลา 00.01 น. จนถึงเวลา  24.00 น. ของวันที่ 3 กุมภาพันธ์ 2563 อย่างไรก็ตามการใช้ส่วนลดร้อยละ 5 นั้น หากมีเศษสตางค์จะปัดเศษทิ้ง เพื่อประโยชน์แก่ผู้ใช้บัตรฯ เช่น ค่าผ่านทางพิเศษของทางพิเศษเฉลิมมหานคร จะอยู่ที่ 50 บาท ได้ส่วนลดร้อยละ 5 คงเหลือ 47.50 บาท และปัดเศษทิ้งจะเหลือค่าผ่านทางพิเศษสำหรับผู้ใช้บัตร Easy Pass เพียง 47 บาท   หรือทางพิเศษฉลองรัช ที่ด่านฯ รามอินทรา เป็นเงิน 40 บาท ได้ส่วนลดร้อยละ 5 คงเหลือ 38 บาท ไม่มีเศษสตางค์การให้ส่วนลด ค่าผ่านทางพิเศษสำหรับผู้ใช้บัตร Easy Pass ในครั้งนี้ ยังช่วยแก้ไขปัญหาการจราจรติดขัดบริเวณหน้าด่านเก็บค่าผ่านทางพิเศษ รวมถึงช่วยส่งเสริมให้ผู้ใช้ทางพิเศษสมัครใช้บัตร Easy Pass มากยิ่งขึ้น ซึ่งตั้งแต่เปิดให้บริการในปี 2553 จนถึงปัจจุบันจำนวนทั้งสิ้นกว่า 1.7 ล้านบัตร มีปริมาณจราจรที่ใช้บัตร Easy Pass เฉลี่ยต่อวันกว่า 760,000 เที่ยว คิดเป็นร้อยละ 41.98 ของปริมาณรถทั้งหมดที่ใช้ทางพิเศษ โดยรถที่ใช้บัตร Easy Pass มากที่สุดบนทางพิเศษบูรพาวิถี